proxectonos/corpus_dominio_legal_administrativo_tmp huggingface dataset:
ORDE do 15 de decembro de 2008 pola que se resolve a convocatoria da Orde do 28 de febreiro de 2008 (Diario Oficial de Galicia do 12 de marzo), de concesión de axudas económicas para compensar gastos derivados dos accidentes de tráfico do persoal en función docente ou inspectora.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/12/2008

Por Orde do 28 de febreiro de 2008 convócanse axudas económicas para compensar gastos derivados dos accidentes de tráfico do persoal en función docente ou inspectora.
As solicitudes admitidas foron estudadas pola Comisión de Valoración nomeada na propia orde da convocatoria.
En consecuencia, de acordo co establecido na disposición sexta de citada orde e atendendo á proposta da Comisión de Valoración, esta consellería
RESOLVE:
Primeiro.-Facer pública a adxudicación da citada axuda ás seguintes persoas e nas contías que se relacionan:
Ferreiro Campos, Mª Cruz: 210,35 .
Sanmartín Brey, Gonzalo: 120,00 .
Otero Romero, Mª Josefa: 3.381,41 .
Mesejo González, Casimiro: 1.047,31 .
Martínez Lista, José Antonio: 1.531,97 .
García Lobato, Margarita: 366,91 .
Sotelo Vázquez, Raul: 171,77 .
Vila Alonso, José Ignacio: 2.590,51 .
Lastra Camiña, Verónica: 106,54 .
Garrido Villa, Mª Josefina de los Milagros: 328,28 .
Mouzo Suárez, Mª Jesús: 337,21 .
Amoedo Barciela, Elisa Isabel: 1.234,10 .
Ferro Fontenla, José Ignacio: 904,62 .
Fernandez Fraga, Fernando: 200,00 .
Mira González, José Luis: 5.276,26 .
Mosteiro López, Mª Jesús:.3.080,00 .
Lesta Fraga, Mª Margarita: 300,00 .
Segundo.-Contra esta orde, que lle pon fín á vía administrativa, caberá interpor potestativamente recurso de reposición no prazo dun mes contado a partir do día seguinte ao da publicación desta orde no DOG, ou ben directamente recurso contencioso-administrativo no prazo de dous meses.
Santiago de Compostela, 15 de decembro de 2008.
Laura Sánchez Piñón
Conselleira de Educación e Ordenación Universitaria
ORDE do 12 de decembro de 2008 pola que se resolve a concesión de Premios Fin de Carreira da Comunidade Autónoma de Galicia para o alumnado que remate os seus estudos universitarios no ano 2008 nas universidades do sistema universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/12/2008

A Orde do 5 de maio de 2008, DOG do 12 de maio, convocaba os Premios Fin de Carreira da Comunidade Autónoma de Galicia para o alumnado que remate os estudos universitarios no ano 2008 nas universidades do Sistema Universitario de Galicia.
De acordo co establecido no artigo 8 das bases da convocatoria, as listas provisionais foron expostas o día 23 de outubro deste ano. Os interesados dispuxeron dun prazo de reclamación comprendido desde o día 24 de outubro ao 5 de novembro 2008, podendo durante ese mesmo prazo os interesados formular as reclamacións para emendar erros e falta de documentos ante a Dirección Xeral de Ordenación e Calidade do sistema universitario de Galicia.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, atendendo á proposta elaborada pola citada comisión, esta consellería
RESOLVE:
Artigo 1º
Concederlle o premio fin de carreira da Comunidade Autónoma de Galicia ao alumnado universitario que rematou os seus estudos no ano 2008 nas universidades do sistema universitario de Galicia e que se relacionan no anexo I desta orde. O alumnado premiado recibirá unha contribución en metálico de 3.500 euros.
Artigo 2º
Denegarlle o premio aos solicitantes que figuran relacionados no anexo II desta orde e que foron admitidos para participar neste concurso, polas causas que nel se sinalan.
Artigo 3º
O incumprimento total ou parcial por parte dos beneficiarios de calquera das condicións establecidas na orde de convocatoria do 5 de maio 2008, constituirá causa determinante de revogación da axuda e do seu reintegro total ou parcial, polo beneficiario, segundo o disposto no artigo 33 da Lei 9/2007, do 13 de xuño, de subvencións de Galicia.
Artigo 4º
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de decembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "24900D012P075.PDF"
RESOLUCIÓN do 5 de decembro de 2008 pola que se ordena a publicación do acordo do Consello da Xunta de Galicia do 4 de decembro de 2008 polo que se modifica a relación de postos de traballo da Consellería de Medio Ambiente e Desenvolvemento Sostible.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/12/2008

A aprobación da modificación da relación de postos de traballo da Consellería de Medio Ambiente e Desenvolvemento Sostible xustifícase pola creación de nove postos de oficial de establecemento que se fundamenta nas necesidades e na estrutura das instalacións ambientais desta consellería.
En consecuencia, por proposta da Consellería de Medio Ambiente e Desenvolvemento Sostible, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 4 de decembro de dous mil oito, adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Medio Ambiente e Desenvolvemento Sostible nos termos que se sinalan no anexo deste acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do catro de decembro de dous mil oito, relativo á aprobación da modificación da relación de postos de traballo da Consellería de Medio Ambiente e Desenvolvemento Sostible, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 5 de decembro de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "24900D005P010.PDF"
RESOLUCIÓN do 5 de decembro de 2008 pola que se ordena a publicación do acordo do Consello da Xunta de Galicia do 4 de decembro de 2008 polo que se modifica a relación de postos de traballo da Consellería do Medio Rural.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 24/12/2008

A aprobación da modificación da relación de postos de traballo da Consellería do Medio Rural xustifícase pola creación de 62 postos de oficial de defensa contra incendios que se fundamenta nas necesidades organizativas e funcionais da consellería.
En consecuencia, por proposta da Consellería do Medio Rural, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 4 de decembro de dous mil oito, adoptou o seguinte
ACORDO:
Primeiro.-Aprobar a modificación da relación de postos de traballo da Consellería do Medio Rural nos termos que se sinalan no anexo deste acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do catro de decembro de dous mil oito, relativo á aprobación da modificación da relación de postos de traballo da Consellería do Medio Rural, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 5 de decembro de 2008.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "24900D007P012.PDF"
ORDE do 15 de decembro de 2008 pola que se fai pública a resolución do concurso público de bolsas de residencia para a realización de estudos universitarios no curso 2008-2009 en centros do sistema universitario de Galicia, destinadas aos galegos e galegas e aos seus descendentes que teñan a súa residencia familiar en territorio español fóra da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/12/2008

Mediante a Orde do 2 de maio de 2008, DOG do 12 de maio, aprobáronse as bases e procedeuse á convocatoria de bolsas de residencia para a realización de estudos universitarios no curso 2008-2009 en centros do sistema universitario de Galicia, destinadas aos galegos e galegas e aos seus descendentes que teñan a súa residencia familiar en territorio español fóra da Comunidade Autónoma de Galicia.
De acordo co establecido no artigo 6 das bases da convocatoria, desde o día 24 de outubro ao día 3 de novembro de 2008, ambos os dous incluídos, estiveron expostas as listas provisionais de solicitudes admitidas e excluídas por documentación. Durante ese mesmo prazo os interesados puideron formular as reclamacións para emendar erros e falta de documentación ante a Dirección Xeral de Ordenación e Calidade do Sistema Universitario de Galicia.
Rematado este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido nas bases da convocatoria e atendendo á proposta elevada pola citada comisión avaliadora a través da Dirección Xeral de Ordenación e Calidade do Sistema Universitario de Galicia, esta consellería
RESOLVE:
Artigo 1º
Concederlles bolsa de residencia para a realización de estudos universitarios no curso 2008-2009 en centros do sistema universitario de Galicia, destinadas aos galegos e galegas e aos seus descendentes que teñan a súa residencia familiar en territorio español fóra da Comunidade Autónoma de Galicia, aos solicitantes que se relacionan na listaxe de axudas concedidas no anexo desta orde e pola contía que en cada caso se sinala.
Artigo 2º
Denegarlles a axuda aos solicitantes que se relacionan no mesmo anexo desta orde como axudas denegadas, pola causa que en cada caso se sinala.
Artigo 3º
Contra esta orde, que esgota a vía administrativa, os interesados poderán interpoñer recurso postestativo de reposición ante a conselleira de Educación e Ordenación Universitaria no prazo dun mes a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de decembro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "24800D006P016.PDF"
RESOLUCIÓN do 15 de outubro de 2008 pola que se lle dá publicidade á relación de beneficiarios das axudas concedidas para a conservación e a restauración de bens do patrimonio etnográfico de Galicia.
CONSELLERÍA DE CULTURA E DEPORTE — III. OUTRAS DISPOSICIÓNS — 23/12/2008

Esta consellería resolveu a publicación da 5ª, 6ª e 7ª relación de beneficiarios, que se especifican nos anexos, das axudas concedidas no ano 2008 ao abeiro da Orde do 31 de marzo de 2008, da Consellería de Cultura e Deporte, pola que se establecen as bases reguladoras que rexerán axudas destinadas a actividades de fomento para a conservación e a restauración de bens do patrimonio etnográfico de Galicia.
Estas axudas fináncianse con cargo á aplicación orzamentaria 12.03.433A.781.0 da Lei de orzamentos xerais da Comunidade Autónoma de Galicia para o ano 2008.
O que se fai público para xeral coñecemento.
Santiago de Compostela, 15 de outubro de 2008.
Ánxela Bugallo Rodríguez
Conselleira de Cultura e Deporte
Ver referencia pdf "24800D006P016.PDF"
CORRECCIÓN de erros.-Resolución do 29 de outubro de 2008 pola que se procede á publicación das subvencións concedidas en virtude da Orde do 8 de febreiro de 2008 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 24/12/2008

Advertidos erros na devandita resolución, publicada no DOG nº 227, do 21 de novembro de 2008, cómpre efectuar as seguintes correccións:
Na páxina 21.021, no anexo, na columna CIF, no CIF correspondente a Cogami, onde di: «G35115941»; debe dicir: «G32115941».
Na páxina 21.022, no anexo, na columna Entidade, na entidade FAXPG, onde di: «FAXPG»; debe dicir: «Fundación FAXPG».
Na páxina 21.022, no anexo, na columna Importe, no importe correspondente a Federación Aspace Galicia, onde di: «5.000,00»; debe dicir: «5.500,00».
Na páxina 21.022, no anexo, na columna CIF, no CIF correspondente a Ayúdate, onde di: «G83030194»; debe dicir: «G83060194».
Na páxina 21.022, no anexo, na columna Entidade, na entidade Asociación Padres Minusválidos Pontevedra, onde di: «(APMP)»; debe dicir:  «APAMP».
Na páxina 21.023, no anexo, na columna Entidade, na entidade Asociación de Persoas Sordas de Coruña, onde di: «Asociación de Persoas Sordas de Coruña-Aspersor»; debe dicir: «Asociación de Persoas Sordas de Coruña-ASPESOR».
Na páxina 21.023, no anexo, na columna CIF, no CIF correspondente a Auxilia-Monforte, onde di: «G07317059»: debe dicir: «G08317059».
Na páxina 21.023, no anexo, na columna Entidade, na entidade Asociación Camiña, onde di: «Asociación Camina»; debe dicir: «Asociación Camiña».
DECRETO 281/2008, do 11 de decembro, polo que se crea a vivenda tutelada para a atencións ás persoas con discapacidade intelectual Casa da Quintán, no concello de Ponte Caldelas (Pontevedra).
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 24/12/2008

O artigo 27.23º do Estatuto de autonomía para Galicia, en concordancia co artigo 148.1º.20 da Constitución española, establece a competencia exclusiva da comunidade autónoma no ámbito da asistencia social.
En virtude desa atribución competencial, o Parlamento de Galicia aprobou a Lei 4/1993, do 14 de abril, de servizos sociais, pola que se ordenan e regulan os aspectos básicos dun sistema integrado de servizos sociais como servizo público da Comunidade Autónoma de Galicia, estruturado en dous niveis de atención: primaria e especializada.
A dita norma veu regular os servizos sociais de atención especializada dirixidos ao colectivo das persoas con discapacidade, e establece determinados programas e equipamentos, entre os cales figuran as vivendas tuteladas, encamiñadas a acadar a autonomía persoal e a integración social deste sector poboacional.
En desenvolvemento da lei, e co fin de garantir a axeitada prestación dos servizos, controlar a calidade da atención e recoñecer os dereitos e deberes dos usuarios, aprobouse o Decreto 143/2007, do 12 de xullo, polo que se regula o réxime de autorización e acreditación dos programas e centros de servizos sociais, que establece a obrigatoriedade de obter autorización administrativa previa para a creación ou construción dos centros de servizos sociais, especificando os requisitos xerais que deben cumprir.
Neste senso, segundo o disposto no artigo 29 da Lei 4/1993, de servizos sociais, e o artigo 6 do Decreto 143/2007, para a creación de centros de servizos sociais propios da Administración autonómica, será necesario un acto con rango de decreto.
En consecuencia, e por proposta do Vicepresidente da Igualdade e do Benestar, logo da deliberación no Consello da Xunta de Galicia, na súa reunión do día once de decembro de dous mil oito.
DISPOÑO:
Artigo único.-Créase, ao abeiro do previsto no artigo 6.c) do Decreto 143/2007, do 12 de xullo, o centro Casa da Quintán, vivenda tutelada para a atención de persoas con discapacidade intelectual, no concello de Ponte Caldelas (Pontevedra).
Disposición derradeira
Unica.-Esta disposición producirá efectos desde o día seguinte ao da súa publicación no Diario Oficial de Galicia.
Santiago de Compostela, once de decembro de dous mil oito.
Emilio Perez Touriño
Presidente
Anxo Manuel Quintana González
Vicepresidente da Igualdade e do Benestar
RESOLUCIÓN do 14 de novembro de 2008 pola que se resolve a convocatoria da XVII edición do Premio Manuel Colmeiro, orientado a distinguir estudos sobre a Administración pública de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 22/12/2008

Por Orde do 25 de marzo de 2008 (DOG nº 68, do 9 de abril), a Consellería de Presidencia, Administracións Públicas e Xustiza convocou a XVII edición do Premio Manuel Colmeiro, orientado a distinguir estudos sobre a Administración pública de Galicia.
Vista a proposta formulada por un xurado especial e de conformidade coa base oitava da convocatoria,
RESOLVO:
Primeiro.-Conceder o Premio Manuel Colmeiro, na súa XVII edición ao traballo titulado «Presentación e análise xurídica-penal dun baremo sancionador en materia de ordenación turística», do que resultou ser autor Joaquín Mª San Martín Zamacola.
Segundo.-O importe deste premio aboarase con cargo á dotación prevista na partida 06.80.122B.480.0 dos orzamentos da Escola Galega de Administración Pública para o ano 2008.
Terceiro.-A composición nominal do xurado foi a seguinte:
Presidente: Carlos Suárez-Mira Rodríguez, director da Escola Galega de Administración Pública.
Vogais: Mª Luisa Carcedo Roces, presidenta da Axencia Estatal de Avaliación das Políticas Públicas e a Calidade dos Servizos (Aeval); Juan Gómez Romero, director xeral de Calidade e Avaliación das Políticas Públicas da Consellería de Presidencia, Administracións Públicas e Xustiza; Emilio Francisco Grandío Seoane, profesor titular do Departamento de Historia Contemporánea e de América da Facultade de Xeografía e Historia da Universidade de Santiago de Compostela, e Carlos Martínez-Buján Pérez, conselleiro do Consello Consultivo de Galicia.
Secretaria: Pilar Romero Rodríguez, xefa do Servizo de Estudos, Investigación e Publicacións da Escola Galega de Administración Pública.
Cuarto.-Contra esta resolución, que lle pon fin á vía administrativa, as persoas interesadas poderán interpoñer recurso potestativo de reposición ante o director da Escola Galega de Administración Pública no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999, que modifica a Lei 30/1992, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 14 de novembro de 2008.
Carlos Suárez-Mira Rodríguez
Director da Escola Galega de Administración Pública
RESOLUCIÓN do 11 de decembro de 2008 pola que se ordena a publicación do acordo do Consello da Xunta de Galicia do 4 de decembro de 2008, polo que se aproba a modificación da relación de postos de traballo deste consello.
CONSELLO CONSULTIVO DE GALICIA — III. OUTRAS DISPOSICIÓNS — 22/12/2008

A Lei 9/1995, do 10 de novembro, creou o Consello Consultivo de Galicia como superior órgano consultivo de carácter técnico-xurídico do Goberno de Galicia.
Considerando, por unha banda, o incremento do volume de traballo e a súa complexidade, e por otra a consolidación do dito órgano, estimouse oportuno incrementar o número dos seus efectivos, así como a súa reordenación para adecualo ás necesidades deste momento.
En consecuencia, por proposta do Consello Consultivo de Galicia, consultadas as organizacións sindicais presentes na Mesa Xeral de Negociación da Comunidade Autónoma, o Consello da Xunta de Galicia na súa reunión do día catro de decembro de dous mil oito, adoptou o seguinte
ACORDO:
Primeiro.-Modificar a vixente relación de postos de traballo do Consello Consultivo de Galicia, nos termos que se sinalan no anexo deste acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do catro de decembro de dous mil oito, relativo á modificación da relación de postos de traballo do Consello Consultivo de Galicia, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 11 de decembro de 2008.
María Teresa Conde-Pumpido Tourón
Presidenta do Consello Consultivo de Galicia
Ver referencia pdf "24700D013P058.PDF"
ORDE do 15 de decembro de 2008 que modifica a Orde do 30 de setembro de 2008, pola que se determina e amplía o importe máximo das axudas que se poderán outorgar no exercicio orzamentario de 2008 ao abeiro do Plan de Vivenda 2005-2008, regulado polo Real decreto 801/2005 e polo Decreto 18/2006, e se fixa o límite do seu importe plurianual.
CONSELLERÍA DE VIVENDA E SOLO — III. OUTRAS DISPOSICIÓNS — 22/12/2008

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
O seu artigo 6 establece que as axudas se atenderán da forma que será establecida mediante ordes anuais da Consellería de Vivenda e Solo que determinarán a aplicación do estado de gastos dos orzamentos xerais da Comunidade Autónoma de Galicia.
A Orde do 12 de febreiro de 2008 determinaba as aplicacións do estado de gastos dos orzamentos xerais da Comunidade Autónoma de Galicia para o ano 2008, onde figuran os créditos con cargo a que serán atendidas as axudas previstas no citado Decreto 18/2006.
Con data do 30 de setembro de 2008 aprobouse a orde pola que se determina e amplía o importe máximo das axudas que se poderán outorgar no exercicio orzamentario de 2008 ao abeiro do Plan de Vivenda 2005-2008, regulado polo Real decreto 801/2005 e polo Decreto 18/2006, e se fixa o límite do seu importe plurianual. Así, como se indica no título, fíxase o límite plurianual destas axudas, no caso en que estas impliquen gasto con cargo aos exercicios orzamentarios futuros.
Debido a un reaxuste da planificación das actuacións que se subvencionarán, é necesario realizar unha acomodación orzamentaria en que se atendan estas circunstancias.
Por todo o exposto,
DISPOÑO:
Artigo único.-Modifícase a Orde do 30 de setembro de 2008 pola que se determina e amplía o importe máximo das axudas que se poderán outorgar no exercicio orzamentario de 2008 ao abeiro do Plan de Vivenda 2005-2008, regulado polo Real decreto 801/2005 e polo Decreto 18/2006, e se fixa o límite do seu importe plurianual, no sentido de que o punto 5 do seu artigo único pasa a ter a seguinte redacción:
«Aquelas subvencións que se concedan no exercicio 2008 e que impliquen un gasto con cargo aos exercicios 2009 e 2010, terán os límites seguintes:
a) E respecto da aplicación orzamentaria 17.02.451B.741.0, un importe máximo de 1.866.700  para o ano 2009.
b) Respecto da aplicación orzamentaria 17.02.451B.731.0, un importe máximo de 551.360,41  para o ano 2009 e 781.420,05  para o ano 2010».
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de decembro de 2008.
Teresa Táboas Veleiro
Conselleira de Vivenda e Solo
ORDE do 16 de decembro de 2008 pola que se amplía a dotación orzamentaria para a concesión das axudas da Orde do 19 de agosto de 2008, pola que se establecen as bases reguladoras das axudas á utilización de servizos de aconsellamento por persoas titulares de explotacións agrarias, e se convocan para o ano 2008.
CONSELLERÍA DO MEDIO RURAL — III. OUTRAS DISPOSICIÓNS — 22/12/2008

A orde da Consellería do Medio Rural do 19 de agosto de 2008 (DOG nº 163, do 25 de agosto) establece as bases e convoca para 2008 as axudas á utilización de servizos de aconsellamento por persoas titulares de explotacións agrarias.
No seu artigo 16.1º, detállase a aplicación orzamentaria e o importe económico previsto para o financiamento das ditas axudas e sinálase que as dotacións iniciais se poderán incrementar, se fose procedente, con fondos propios, do Estado ou comunitarios.
Coa finalidade de poder amparar o maior número posible das solicitudes de axudas á utilización de servizos de aconsellamento por persoas titulares de explotacións agrarias, no marco das axudas ao desenvolvemento rural en Galicia, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.I.3 do Estatuto de autonomía de Galicia e facendo uso das facultades que me confiren o artigo 14 da Lei 9/2007, do 13 de xuño, de subvencións de Galicia, así como en uso das competencias que me confire a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.
A dotación orzamentaria prevista para as axudas á utilización de servizos de aconsellamento por persoas titulares de explotacións agrarias convocadas para o ano 2008 na Orde do 19 de agosto de 2008 (DOG nº 163, do 25 de agosto) amplíase con fondos con cargo ás dispoñibilidades orzamentarias existentes na aplicación 11.02.712B.772.4 a cinco millóns de euros (5.000.000 ), dos que para o ano 2008 corresponden cincocentos mil euros (500.000 ), e para o ano 2009 catro millóns cincocentos mil euros (4.500.000 ), dotación que poderá ser incrementada con fondos comunitarios, do Estado, ou da comunidade autónoma.
En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación e o reaxuste das anualidades previstas no artigo único desta orde non afecta o prazo de presentación de solicitudes establecido na Orde do 19 de agosto de 2008.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 16 de decembro de 2008.
Alfredo Suárez Canal
Conselleiro do Medio Rural
DECRETO 275/2008, do 27 de novembro, polo que se desafecta do dominio público un inmoble situado en Boqueixón motivado pola expropiación de terreo por obras do AVE.
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/12/2008

A Comunidade Autónoma de Galicia é titular dun inmoble no concello de Boqueixón coñecido como Escola de Capacitación Agraria de Sergude, ao abeiro do Real decreto 3318/1982, do 24 de xullo, de traspaso de funcións e servizos do Estado á Comunidade Autónoma de Galicia en materia de agricultura e pesca.
O Ministerio de Fomento está tramitando expediente expropiatorio sobre parte da parcela anterior como consecuencia das obras do AVE.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos de lexislación da expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
A Consellería do Medio Rural informou favorablemente a desafectación do terreo afectado pola expropiación.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día vinte e sete de novembro de dous mil oito,
DISPOÑO:
Artigo 1º
Desaféctase do dominio público o ben descrito a continuación:
Franxa de terreo de 665 m2 dentro do inmoble onde se situa a Escola de Capacitación Agraria de Sergude, situada no concello de Boqueixón e cunha superficie total de 960.000 m2. Atópase inscrita no Rexistro da Propiedade nº 1 de Santiago de Compostela ao tomo 1304, libro 90, folio 143, predio 6.678. Forma parte da referencia catastral 15012A027008630000EH.
Artigo 2º
O inmoble anteriormente descrito adquire natureza patrimonial.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e sete de novembro de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CORRECCIÓN de erros.-Orde do 19 de novembro de 2008 pola que se publica a concesión dos premios extraordinarios de educación secundaria obrigatoria correspondentes ao curso 2007-2008, convocados pola Orde do 17 de abril de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/12/2008

Advertidos erros no anexo da citada orde, publicada no DOG nº 232, do 28 de novembro de 2008, cómpre publicar a seguinte corrección:
No anexo II, relación de premios extraordinarios de educación secundaria obrigatoria correspondentes ao curso 2007-2008, modalidade b) Premios extraordinarios ao rendemento académico, páxina 21.310, onde di:
«77402271D	Adrián Romaní Vázquez IES Frei Martín Sarmiento (Pontevedra) Pontevedra»
Debe dicir:
«77402714D	Adrián Romaní Vázquez IES Frei Martín Sarmiento (Pontevedra) Pontevedra»
DECRETO 276/2008, do 27 de novembro, polo que se desafectan do dominio público dous inmobles situados no concello das Pontes de García Rodríguez, antigas casetas de legoeiros.
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/12/2008

A Comunidade Autónoma de Galicia é titular das antigas casetas de legoeiros, en virtude do Real decreto 2708/1983, sobre transferencias de funcións e servizos da Administración do Estado á Comunidade Autónoma de Galicia, en materia de estradas, que concretamente no seu anexo, parágrafo F) c) establece que «se traspasan á Comunidade Autónoma de Galicia os bens inmobles afectos ás estradas transferidas, descritos na relación 2.3, especificando parcelas, viveiros, almacéns, casa de legoeiros anexas ás estradas transferidas».
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos de lexislación da expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
A Consellería de Política Territorial, Obras Públicas e Transportes manifestou a innecesariedade destes bens para o cumprimento dos fins determinantes da súa afectación.
Na súa virtude, por proposta do conselleiro de Economía e Facenda e logo da deliberación do Consello da Xunta na súa reunión do día vinte e sete de novembro de dous mil oito,
DISPOÑO:
Artigo 1º
Desaféctanse do dominio público os bens descritos a continuación:
1. Antiga caseta de legoeiros do Aparral situada no concello das Pontes de García Rodríguez no punto quilométrico 474,13 da estrada C641, Ferrol-Vilalba cunha superficie de 134 m2 de planta baixa sobre un soar da mesma superficie. Linda: norte, leste e oeste con Manuela Pérez Lego; sur, estrada de situación C-641. R.c. 000100200NJ90H0001QT.
2. Antiga caseta de legoeiros do Bañal situada no concello das Pontes de García Rodríguez no punto quilométrico 26,790 da antiga estrada AC101, Ferrol-Vilalba cunha superficie de 162 m2 de planta baixa sobre un soar dunha superficie de 808 m2. Linda: norte, leste e oeste con Comunidade Autónoma de Galicia; sur, antiga estrada AC-101. R.c. 002400100NJ91E0001IK e 15071A020004380000YR.
Artigo 2º
Os inmobles anteriormente descritos adquiren natureza patrimonial.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e sete de novembro de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
RESOLUCIÓN do 10 de decembro de 2008 pola que se modifica a Resolución do 18 de xuño de 2008, na que se establecen as bases polas que se rexerá a concesión de subvencións dirixidas a entidades de iniciativa social para o desenvolvemento de programas destinados á promoción e á formación de mulleres e se procede á súa convocatoria.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 17/12/2008

A Resolución do 18 de xuño de 2008 pola que se establecen as bases polas que se rexerá a concesión de subvencións dirixidas a entidades de iniciativa social para o desenvolvemento de programas destinados á promoción e á formación de mulleres e se procede á súa convocatoria (DOG nº 121, do 24 de xuño de 2008), establece, no seu artigo 2, un importe total dispoñible para o exercicio 2008 de 1.600.000 , destinado ao financiamento das subvencións que ao seu abeiro poderán ser concedidas aos seus solicitantes, sen prexuízo de posteriores variacións producidas como consecuencia de maiores dispoñibilidades orzamentarias, que se tramitarán como modificacións dela.
En consecuencia, ante a existencia de dispoñibilidades orzamentarias que poden ser utilizadas para os mesmos fins, cómpre ampliar o importe dos créditos correspondentes ao exercicio 2008 destinados ao financiamento das subvencións que poderán ser concedidas ao abeiro da referida Resolución do 18 de xuño de 2008, na contía adicional de 55.000  para exercicio corrente do programa 3, coa finalidade de facer chegar as ditas subvencións ao maior número de beneficiarios posibles en contía suficiente para garantir unha axeitada prestación dos obxectivos fixados.
Por todo o exposto e en uso das facultades que me foron conferidas,
DISPOÑO:
Artigo único.
1. Amplíase o importe correspondente ao exercicio 2008 no programa 3: recursos especializados, aplicación 05.80.313B.481.2 en 55.000 , quedando a cantidade total para o programa en 630.000 , que se vai destinar ao financiamento das subvencións que se van conceder ao abeiro da Resolución do 18 de xuño de 2008, pola que se establecen as bases polas que se rexerá a concesión de subvencións a entidades de iniciativa social para o desenvolvemento de programas destinados á promoción e a formación de mulleres e se procede á súa convocatoria.
2. Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 10 de decembro de 2008.
Ana Luisa Bouza Santiago
Directora do Servizo Galego de Promoción da Igualdade do Home e da Muller
RESOLUCIÓN do 5 de decembro de 2008 pola que se fai pública a ampliación do importe existente para a concesión das axudas e subvencións ao sector escénico e musical para 2008, convocadas pola Resolución do 18 de decembro de 2007, pola que se anuncia convocatoria pública de subvencións ao sector escénico e musical para 2008.
AXENCIA GALEGA DAS INDUSTRIAS CULTURAIS — III. OUTRAS DISPOSICIÓNS — 17/12/2008

A Resolución do 18 de decembro de 2007 pola que se anuncia convocatoria pública de subvencións ao sector económico e musical para o ano 2008 (DOG nº 9, do 14 de xaneiro), establece na súa base terceira o seu réxime regulador, modalidades de axuda, imputacións de créditos e contía de cada modalidade. Na modalidade C para as subvencións á distribución, asígnase a contía de 380.000 euros, con cargo á aplicación orzamentaria 12.90.432B.470.0. Tal contía foi ampliada pola Resolución do 1 de setembro de 2008, en 75.000 euros, para dar cobertura á demanda suscitada.
Unha vez revisados os últimos expedientes presentados ao abeiro da devandita resolución, comprobouse que o importe total solicitado destas axudas segue superando amplamente o crédito inicialmente establecido, o que orixina que non se puidesen atender axeitadamente as solicitudes presentadas.
Considerando todo o dito anteriormente, e de acordo co disposto no artigo 31.2º da Lei 9/2007, do 13 de xuño, de subvencións de Galicia, dado que existe crédito dispoñible que pode ser utilizado para este fin, cómpre ampliar o importe da contía inicial prevista na Resolución do 18 de decembro de 2007, coa finalidade de atender o maior número de beneficiarios posible.
Por todo o exposto e en uso das facultades que me foron conferidas,
DISPOÑO:
Artigo único.
Primeiro.-Para o exercicio orzamentario 2008 ampliarase en 27.224,69 euros o importe da contía prevista na Resolución do 18 de decembro de 2007 pola que se anuncia convocatoria pública de subvencións ao sector escénico e musical para o ano 2008, modificada pola Resolución do 1 de setembro de 2008. Tal ampliación será financiada con cargo aos créditos dispoñibles nas aplicacións orzamentarias 12.A1.432B.480.0 (6.106 euros) e 12.A1.432.B.470.0 (21.118,43 euros).
Segundo.-Esta modificación non afecta os prazos establecidos na Resolución do 18 de febreiro de 2008 pola que se anuncia convocatoria pública de subvencións ao sector escénico e musical para o ano 2008, para a presentación de solicitudes, nin afecta o resto das bases desta resolución.
Disposición derradeira
Única.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de decembro de 2008.
Ánxela Bugallo Rodríguez
Presidenta do Consello de Dirección da Axencia Galega de Industrias Culturais
RESOLUCIÓN do 12 de decembro de 2008 pola que se modifica a Resolución do 16 xaneiro de 2008 pola que se regulan as bases para a concesión de axudas periódicas de apoio a mulleres que sofren violencia de xénero e se procede á súa convocatoria.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 17/12/2008

A Resolución do 16 de xaneiro de 2008 pola que se regulan as bases para a concesión de axudas periódicas de apoio a mulleres que sofren violencia de xénero e se procede á súa convocatoria. (DOG nº 15, do 22 de xaneiro de 2008) establece un importe total dispoñible para o exercicio 2008 de 965.000 , destinado ao financiamento das axudas económicas individuais e de carácter periódico, de apoio a mulleres que sofren violencia de xénero. Os créditos para estas axudas son ampliables e poderán incrementarse de acordo co disposto na Lei anual de orzamentos e na Lei de réxime financeiro e orzamentario de Galicia, co fin de atender a todas as mulleres que cumpran os requisitos establecidos nas bases da convocatoria.
En consecuencia, ante a existencia de dispoñibilidades orzamentarias que poden ser utilizadas para os mesmos fins, cómpre ampliar o importe dos créditos correspondentes ao exercicio 2008 destinados ao financiamento das axudas que poderán ser concedidas ao abeiro da referida Resolución do 16 de xaneiro de 2008, na contía adicional de 294.589  para exercicio corrente, coa finalidade de facer chegar as ditas axudas ao maior número de mulleres posibles en contía suficiente para garantir unha axeitada prestación dos obxectivos fixados.
Por todo o exposto e en uso das facultades que me foron conferidas,
DISPOÑO:
Artigo único.
1. Amplíase o importe correspondente ao exercicio 2008, aplicación 05.80.313D.480.0 en 294.589 , quedando a cantidade total en 1.259,589 , que se vai destinar ao financiamento das axudas periódicas de apoio a mulleres que sofren violencia de xénero que se van conceder ao abeiro da Resolución do 16 de xaneiro de 2008, pola que se establecen as bases polas que se rexerá a concesión de axudas periódicas de apoio a mulleres que sofren violencia de xénero e se procede á súa convocatoria.
2. Esta modificación non afecta o prazo establecido na referida resolución para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 12 de decembro de 2008.
Ana Luisa Bouza Santiago
Directora do Servizo Galego de Promoción
da Igualdade do Home e da Muller
CORRECCIÓN de erros.-Decreto 262/2008, do 6 de novembro, polo que se delimita o contorno de protección da igrexa de Santo Estevo de Ribas de Miño, nos termos municipais do Saviñao e Chantada, na provincia de Lugo.
CONSELLERÍA DE CULTURA E DEPORTE — III. OUTRAS DISPOSICIÓNS — 17/12/2008

Advertidos erros no devandito decreto, publicado no Diario Oficial de Galicia nº 232, do venres 28 de novembro de 2008, cómpre realizar as seguintes correccións:
Na páxina 21.318, no sexto parágrafo, onde di: «consta a igrexa de nave e ábsida únicos, e desenvolve cara ao exterior muros de granítico con contrafortes exteriores.», debe dicir: «consta a igrexa de nave e ábsida únicas, e desenvolve cara ao exterior muros de perpiaño granítico con contrafortes exteriores».
Na páxina 21.319, no anexo I, na segunda columna, na descrición, onde di: «() desde onde continúa polp linde oeste das parcelas CH78/69, CH78/70 e CH79/805 ()», debe dicir: «() desde onde continúa polo linde oeste das parcelas CH78/69, CH78/70 e CH79/805 ()».
RESOLUCIÓN do 13 de outubro de 2008 pola que se aproban as axudas concedidas ao abeiro da Orde do 17 de abril de 2008, pola que se aproban as bases reguladoras para a concesión de axudas, en réxime de concorrencia competitiva, a fundacións, asociacións e institucións culturais, con ámbito de actuación supraprovincial e que desenvolven as súas actividades en Galicia, para o seu funcionamento e para a realización de programas culturais, e se procede á súa convocatoria para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 17/12/2008

Vistas as solicitudes de subvencións destinadas a fundacións, asociacións e institucións culturais, con ámbito de actuación supraprovincial que desenvolven as súas actividades en Galicia, para a realización de programas culturais, e tendo en conta o cumprimento dos requisitos e trámites establecidos na Lei 9/2007, do 13 de xuño, de subvencións de Galicia; na Lei de réxime financeiro e orzamentario de Galicia, texto refundido aprobado polo Decreto lexislativo 1/1999, do 7 de outubro; no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia; na Lei 38/2003, do 17 de decembro, xeral de subvencións.
Vista a proposta da Comisión de Valoración prevista nos artigos 6 e 7 da dita Orde do 17 de abril de 2008 e tendo en conta os criterios sinalados no seu artigo 6,
RESOLVO:
Concederlles as axudas, sinaladas no anexo, ás fundacións, asociacións e institucións culturais, con ámbito de actuación supraprovincial e que desenvolvan as súas actividades en Galicia, para o seu funcionamento e para a realización de programas culturais con cargo á aplicación orzamentaria 12.02.432B.481.1 dos orzamentos xerais da Comunidade Autónoma de Galicia para o ano 2008.
Os beneficiarios da subvención quedarán obrigados a xustificar a totalidade do orzamento, no prazo dos 20 días hábiles posteriores ao da realización das actividades e, en todo caso, antes do 1 de novembro de 2008 segundo o artigo 10 da orde de convocatoria do 17 de abril de 2008.
Notificarlles aos interesados esta resolución, de acordo co disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Contra esta resolución poderá interpoñerse recurso de reposición ante o mesmo órgano que ditou o acto, no prazo dun mes desde a súa notificación, de acordo co disposto no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo ante o Tribunal Superior de Xustiza de Galicia, no prazo de dous meses contado desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa. No caso de optar polo recurso de reposición, non se poderá interpoñer recurso contencioso-administrativo ata que sexa resolto o recurso de reposición.
Santiago de Compostela, 13 de outubro de 2008.
P.D. (Orde 12-1-2007)
José Carlos Sierra Rodríguez
Secretario xeral da Consellería de Cultura
e Deporte
Ver referencia pdf "24400D012P032.PDF"
ORDE do 11 de novembro de 2008 pola que se declara a alleabilidade dun inmoble, antiga caseta de legoeiros, situado no concello de Cerdido.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/12/2008

A Comunidade Autónoma de Galicia é titular da antiga caseta de legoeiros do Concello de Cerdido, en virtude do Real decreto 2708/1983, sobre transferencias de funcións e servizos da Administración do Estado á Comunidade Autónoma de Galicia en materia de estradas, que concretamente no seu anexo, parágrafo F) c) establece que «se traspasan á Comunidade Autónoma de Galicia os bens inmobles afectos ás estradas transferidas, descritos na relación 2.3, especificando parcelas, viveiros, almacéns, casas de legoeiros...anexas ás estradas transferidas».
Unha vez desafectado do dominio público o inmoble mediante o Decreto 74/2008, do 10 de abril (DOG nº 76, do 21 de abril), e obtida a súa inscrición no correspondente Rexistro da Propiedade a nome da Comunidade Autónoma de Galicia, procede declarar a súa alleabilidade, de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.
Declárase a alleabilidade do inmoble que se describe a continuación:
Soar de 282 m2 de superficie, situado no punto quilométrico 53,370 da estrada AC-842 antes C-642 do concello de Cerdido (A Coruña), que linda segundo rexistro: norte, Isabel Vilar Bao; sur, Mª Socorro Pita Mouriz; leste, Isabel Vilar Bao e Mª Socorro Pita Mouriz; oeste, con sobrante da estrada AC-842, antes C-642 de Ribadeo a Ferrol.
Referencia catastral 15025A074002560000BX.
Inscrito no Rexistro da Propiedade de Ortigueira no tomo 512, libro 33, folio 43, predio nº 4916, inscrición 1ª.
Valoración: 4.604,50 .
Santiago de Compostela, 11 de novembro de 2008.
P.D. (Orde 18-9-2006)
Mª Inmaculada Viña Carregal
Secretaria xeral e do Patrimonio da Consellería
de Economía e Facenda